ৰাজ্য চৰকাৰে শেহতীয়াকৈ ৰাজ্যৰ বহু পথ, স্থান আদিৰ নাম সলনিৰ বাবে ৰাইজৰ পৰা মতামত আহ্বান কৰি এটা পৰ্টেল মুকলি কৰিছে।
উত্তৰ প্ৰদেশৰ মুখ্যমন্ত্ৰী যোগী আদিত্যনাথে কৰাৰ দৰেই অসমতো চৰকাৰে ঠাই, পথ আদিৰ নাম সলনি কৰিব বিচৰাৰ সিদ্ধান্তই বিভিন্ন মহলত মিশ্ৰিত প্ৰতিক্ৰিয়াৰ সৃষ্টি কৰিছে।
ইয়াৰ মাজতে ৰাজ্য চৰকাৰে শেহতীয়াকৈ বাতৰি কাকতত বিজ্ঞাপন দি পাণ্ডুঘাট হৈ কামাখ্যা মন্দিৰলৈ যোৱা পথছোৱাৰ নাম 'স্বামী মুক্তানন্দ সৰস্বতী পথ' হিচাবে নতুনকৈ ৰখাৰ সিদ্ধান্তৰ কথা ঘোষণা কৰিছিল।
কিন্তু অসমৰ জনতাই কোনো দিনে নাম নুশুনা স্বামী মুক্তানন্দ সৰস্বতীৰ নামেৰে পথছোৱাৰ নামকৰণ কৰিব বিচৰাৰ কথাটোৱে তীব্ৰ প্ৰতিক্ৰিয়াৰ সৃষ্টি কৰিছিল।
ছ'চিয়েল মিডিয়াত বহুতে অসমৰ সমাজ জীৱনৰ সৈতে কোনো সম্পৰ্ক নথকা, ৰাজ্যবাসীৰ বাবে অপৰিচিত এগৰাকী ব্যক্তিৰ নামেৰে পথৰ নামকৰণ কৰিব বিচৰাৰ বিষয়টোকলৈ চৰকাৰক কঠোৰ সমালোচনা কৰিছিল।
The naming of the alternate road to Kamakhya Dham through Pandu Ghat as 'Swami Muktananda Saraswati Path' has been withdrawn with immediate effect owing to public objections.
এনে সমালোচনা তথা প্ৰতিবাদৰ ওচৰত সেওঁ মানি অৱশেষত চৰকাৰে পাণ্ডুঘাট হৈ কামাখ্যা মন্দিৰলৈ যোৱা পথছোৱাৰ নামকৰণৰ সিদ্ধান্ত বাতিল কৰাৰ কথা ঘোষণা কৰিছে।
অসম চৰকাৰৰ নগৰ উন্নয়ন দপ্তৰৰ মন্ত্ৰী অশোক সিংঘালে জনতাৰ প্ৰতিবাদৰ পৰিপ্ৰেক্ষিততে পাণ্ডুঘাট হৈ কামাখ্যা মন্দিৰলৈ যোৱা পথছোৱাৰ নাম 'স্বামী মুক্তানন্দ সৰস্বতী পথ' হিচাবে ৰখাৰ সিদ্ধান্ত বাতিল কৰাৰ কথা টুইটযোগে প্ৰকাশ কৰিছে।
ডিব্ৰুগড় বিশ্ববিদ্যালয়ৰ ৰেগিং কাণ্ডঃ কোন দায়ী?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
